CELEX: 62015CN0308
Language: fi
Date: 2015-06-25 00:00:00
Title: Asia C-308/15: Ennakkoratkaisupyyntö, jonka Audiencia Provincial de Alicante (Epanja) on esittänyt 25.6.2015 – Banco Popular Español, S.A.v. Emilio Irles López ja Teresa Torres Andreu

24.8.2015   
            
            
               FI
            
            
               Euroopan unionin virallinen lehti
            
            
               C 279/24
            
         Ennakkoratkaisupyyntö, jonka Audiencia Provincial de Alicante (Epanja) on esittänyt 25.6.2015 – Banco Popular Español, S.A.v. Emilio Irles López ja Teresa Torres Andreu
   (Asia C-308/15)
   (2015/C 279/30)
   Oikeudenkäyntikieli: espanja
   
      Ennakkoratkaisua pyytänyt tuomioistuin
   
   Audiencia Provincial de Alicante
   
      Pääasian asianosaiset
   
   
      Kantaja: Banco Popular Español, S.A.
   
      Vastaaja: Emilio Irles López ja Teresa Torres Andreu
   
      Ennakkoratkaisukysymykset
   
   
               1)
            
            
               Onko 5.4.1993 annetun neuvoston direktiivin 93/13/ETY (1) 6 artiklan 1 kohdassa tunnustettu periaate kuluttajan kanssa tehtyjen sopimusten kohtuuttomien ehtojen sitomattomuudesta yhteensoveltuvaa sen kanssa, että lainasopimukseen sisältyneen kohtuuttoman vähimmäiskorkolausekkeen vuoksi pätemättömäksi toteamisesta johtuvat palauttamista koskevat vaikutukset ei[vät] ala sopimuksen tekopäivästä vaan myöhäisemmästä ajankohdasta?
            
         
               2)
            
            
               Onko kohtuuttoman ehdon taannehtivien vaikutusten rajoittamisen perusteena oleva asianomaisten vilpitöntä mieltä koskeva edellytys unionin oikeuden itsenäinen käsite, jota on tulkittava yhdenmukaisesti kaikissa jäsenvaltioissa?
            
         
               3)
            
            
               Jos kysymykseen vastataan myöntävästi, mitä syitä on otettava huomioon määriteltäessä sitä, onko asianomainen ollut vilpittömässä mielessä?
            
         
               4)
            
            
               Onko sellainen elinkeinonharjoittajan toiminta, [joka] sopimusta tehtäessä on ollut perusteena ehdon kohtuuttomuuden kannalta ratkaisevalle avoimuuden puutteelle, joka tapauksessa yhteensoveltuvaa asianomaisten vilpittömän mielen kanssa?
            
         
               5)
            
            
               Onko kohtuuttoman ehdon taannehtivien vaikutusten rajoittamisen perusteena oleva vakavien vaikeuksien uhka unionin oikeuden itsenäinen käsite, jota on tulkittava yhdenmukaisesti kaikissa jäsenvaltioissa?
            
         
               6)
            
            
               Jos kysymykseen vastataan myöntävästi, mitä arviointiperusteita pitäisi ottaa huomioon?
            
         
               7)
            
            
               Onko vakavien vaikeuksien uhkaa arvioitava ottamalla huomioon ainoastaan elinkeinonharjoittajalle aiheutuvat vaikeudet vai pit[ääkö] ottaa huomioon myös vahinko, joka kuluttajalle aiheutuu sitä, että mainitun vähimmäiskorkoehdon perusteella maksettuja määriä ei palauteta kokonaan?
            
         
               8)
            
            
               Onko vähimmäiskorkolausekkeen pätemättömyydestä joka on todettu kuluttajajärjestön [kolmea] rahoituslaitosta vastaan vireille panemassa menettelyssä, johtuvien palauttamista koskevien vaikutusten rajoittamisen automaattinen laajentaminen yksityisiin, eri rahoituslaitosten kanssa lainasopimuksen, jonka vakuutena on kiinteistökiinnitys, tehneiden kuluttaja-asiakkaiden nostamiin kanteisiin, joissa vaaditaan vähimmäiskorkolausekkeen julistamista pätemättömäksi sen kohtuuttomuuden vuoksi, yhteensoveltuvaa direktiivin 93/13 6 artiklan 1 kohdassa tunnustetun periaatteen, jonka mukaan kohtuuton ehto ei sido kuluttajaa, sekä Euroopan unionin perusoikeuskirjan (2) 47 artiklassa vahvistetun tehokkaiden oikeussuojakeinojen oikeuden kanssa.
            
         
      (1)  EYVL L 95, s. 29.
   
      (2)  EYVL 2000, C 364, s. 1.